pythainlp/thai-wiki-dataset-v4 huggingface dataset:
อัลฟี เดอไวน์

อัลฟี ฌอน เดอไวน์ (เกิด 1 สิงหาคม 2004) เป็นนักฟุตบอลอาชีพชาวอังกฤษ เล่นในตำแหน่งกองกลางตัวรุกให้กับทอตนัมฮอตสเปอร์
เขาเป็นนักเตะเยาวชนทีมชาติอังกฤษ และคว้าแชมป์ฟุตบอลชิงแชมป์แห่งชาติยุโรป รุ่นอายุไม่เกิน 19 ปีร่วมกับทีมรุ่นอายุไม่เกิน 19 ปีในปี 2022 เขาย้ายมาร่วมทีมทอตนัมฮอตสเปอร์ จากอะคาเดมีของวีแกนแอทเลติก ด้วยค่าตัวประมาณ 300,000 ปอนด์ ในเดือนกรกฎาคม 2020 และลงประเดิมสนามให้กับทีมชุดใหญ่ของสเปอร์ในเดือนมกราคม 2021 เขาถูกยืมตัวไปเล่นให้กับพอร์ทเวลในช่วงครึ่งแรกของฤดูกาล 2023–24 และถูกยืมตัวไปยังพลิมัทอาร์ไกล์ในช่วงครึ่งหลัง
ชีวิตในวัยเด็ก.
อัลฟี ฌอน เดอไวน์ เกิดเมื่อวันที่ 1 สิงหาคม 2004 ที่เมืองวอร์ริงตัน ประเทศอังกฤษ เขาเป็นลูกชายของแคลร์ เดอไวน์ ผู้เชี่ยวชาญด้านทรัพยากรบุคคล และฌอน เดอไวน์ อดีตนักรักบี้ลีกในตำแหน่ง scrum-half ซึ่งเล่นให้กับสโมสรเซนต์เฮเลนส์ตั้งแต่ปี 1986 ถึง 1991 และโอลดัมตั้งแต่ปี 1992 ถึง 1993
ระดับสโมสร.
เริ่มต้นอาชีพ.
เดอไวน์เป็นนักเตะจากอะคาเดมีของสโมสรลิเวอร์พูล เขาถูกปล่อยออกจากทีมตอนอายุ 11 ปี และเซ็นสัญญากับวีแกนแอทเลติกในอีก 4 เดือนต่อมา เขาลงประเดิมสนามให้กับทีมรุ่นอายุไม่เกิน 23 ปีเมื่ออายุ 15 ปี เขาเป็นสมาชิกของทีมชุดที่เอาชนะทอตนัมฮอตสเปอร์ในรอบที่สี่ของเอฟเอยูธคัพ ฤดูกาล 2019–20 โดยลงเล่นในฐานะตัวสำรองในช่วงท้ายเกม เขาลงสนามเป็นตัวจริงในรอบก่อนรองชนะเลิศที่พบกับแมนเชสเตอร์ยูไนเต็ด ที่สนามโอลด์แทรฟฟอร์ด เขาเซ็นสัญญากับวีแกนแอทเลติก เมื่อวันที่ 6 มิถุนายน 2020 อย่างไรก็ตาม วีแกน ประสบปัญหาทางการเงินและเข้าสู่กระบวนการล้มละลายในเวลาไม่ถึงหนึ่งเดือนหลังจากนั้น ก่อนที่จะถูกขายให้กับทอตนัมฮอตสเปอร์ ในวันที่ 28 กรกฎาคม ด้วยค่าตัวประมาณ 300,000 ปอนด์ เขาใช้เวลาในช่วงต้นของการค้าแข้งกับสเปอร์ในตำแหน่งกองกลางตัวรับ ก่อนที่จะถูกดันขึ้นไปเล่นตำแหน่งกองกลางตัวรุกในช่วงหลัง
ทอตนัมฮอตสเปอร์.
เดอไวน์โดนใบแดงไล่ออกจากสนามระหว่างการแข่งขัน ยู-23 กับ เชลซี เมื่อเดือนธันวาคม 2020 จากการมีส่วนร่วมในเหตุการณ์ปะทะกับแดนนี ดริงก์วอเตอร์
กาญจน์ ตั้งปอง

กาญจน์ ตั้งปอง (เกิด 7 เมษายน พ.ศ. 2529) ชื่อเล่น กาญจน์ ปัจจุบันดำรงตำแหน่งเป็นกรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) และสมาชิกสภาผู้แทนราษฎรจังหวัดตรัง สังกัดพรรคประชาธิปัตย์
ประวัติ.
กาญจน์ เกิดเมื่อวันที่ 7 เมษายน พ.ศ. 2529 ที่ตำบลควนธานี อำเภอกันตัง จังหวัดตรัง เป็นบุตรนายวิสิฐ และนางวิไล ตั้งปอง ด้านครอบครัวสมรสกับนางพัชราภา ตั้งปอง มีบุตร 1 คน คือเด็กชายศิรัชฌกรณ์ ตั้งปอง
สำเร็จการศึกษาระดับปริญญาตรี คณะนิเทศน์ศาสตร์ สาขาประชาสัมพันธ์จากมหาวิทยาลัยราชภัฏพระนคร และสำเร็จการศึกษาระดับปริญญาโท คณะบริหารธุรกิจจากมหาวิทยาลัยรามคำแหง ศูนย์ตรัง
งานการเมือง.
กาญจน์ เข้าสู่วงการการเมืองด้วยการเป็น สมาชิกสภาเทศบาลเมืองกันตัง ก่อนที่จะได้รับเลือกตั้งเป็นสมาชิกสภาผู้แทนราษฎรจังหวัดตรังครั้งแรกในปี พ.ศ. 2566 ในสังกัดพรรคประชาธิปัตย์ ด้วยคะแนน 29,594 ห่างอันดับ 2 เพียง 392 คะแนน โดยก่อนหน้านั้นมีผู้ประสงค์ลงสมัครรับเลือกตั้งเป็นสมาชิกสภาผู้แทนราษฎรจังหวัดตรังเขต 4 ในสังกัดพรรคประชาธิปัตย์ คือนายกาญจน์ และสมบูรณ์ อุทัยเวียนกุล อดีตสส.ตรัง และได้ทำโพลล์ในที่สุดกาญจน์ก็ได้เป็นว่าที่ผู้สมัคร
สมาชิกสภาผู้แทนราษฎร.
กาญจน์ ตั้งปอง ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ทศพล หมายสุข

ทศพล หมายสุข ชื่อเล่น ท็อป เกิดเมื่อวันที่ 27 กุมภาพันธ์ พ.ศ. 2532 เป็นนักแสดงชายและดีเจชาวไทย
ประวัติ.
ทศพล เกิดเมื่อวันที่ 27 กุมภาพันธ์ พ.ศ. 2532 จบการศึกษาระดับปริญญาตรีจากคณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ
เข้าสู่วงการบันเทิงเมื่อปี พ.ศ. 2548 ในวัย 16 ปีจากการชักชวนของโมเดลลิ่งขณะที่เขาไปเรียนพิเศษที่สยาม เขาได้รับอนุญาตจากแม่จึงได้ไปคัดเลือกเป็นนักแสดงในโฆษณาต่าง ๆ เรื่อยมา ในปี พ.ศ. 2549 เขาได้ไปคัดเลือกเพื่อร่วมแสดงในน้องใหม่ร้ายบริสุทธิ์ และขบวนการสปอร์ตเรนเจอร์ ซึ่งเขาได้รับเลือกให้แสดงในขบวนการสปอร์ตเรนเจอร์โดยแสดงเป็น นิว หรือ เทนนิสกรีน ก่อนจะพักงานแสดงทั้งหมดเนื่องจากการเรียนที่หนักขึ้น
จากนั้นในปี พ.ศ. 2558 ทศพลได้รับเลือกให้เป็นสุดยอดหนุ่มโสดในฝันแห่งปี 2015 โดยนิตยสารคลีโอ
ฮินาโกะ ซากุไร

ฮินาโกะ ซากุไร (; โรมาจิ: "Sakurai Hinako"), เกิดเมื่อวันที่ 2 เมษายน ค.ศ. 1997 ที่เมืองโอกายามะ จังหวัดโอกายามะ ประเทศญี่ปุ่น เป็นนักแสดงชาวญี่ปุ่น, นางแบบ และเป็นทาเลนโตที่ได้ปรากฏตัวในภาพยนตร์และรายการโทรทัศน์หลายเรื่อง ซากุไรเป็นตัวแทนของบริษัท อินเซนต์
ประวัติ.
ซากุไรได้เปิดตัวการแสดงครั้งแรกในละครเวทีเรื่อง "Soreiyu" ในเดือนพฤษภาคม ค.ศ. 2016 ต่อมาในเดือนกรกฎาคม เธอได้ปรากฏตัวในละครโทรทัศน์เป็นครั้งแรกในละครเรื่อง "Soshite, Dare mo inaku natta" ของ นิปปงทีวี
ริโฮะ โยชิโอกะ

ริโฮะ โยชิโอกะ (; โรมาจิ: "Yoshioka Riho"), เกิดเมื่อวันที่ 15 มกราคม พ.ศ. 2536 ที่เขตอูเกียว, เกียวโต, ประเทศญี่ปุ่น เป็นนักแสดงชาวญี่ปุ่น เธอเริ่มเป็นที่รู้จักจากบทบาทในละครโทรทัศน์เรื่อง "Asa ga Kita" ทางช่องเอ็นเอชเค ในปี 2016 เธอได้รับรางวัล Elan d'or Award สำหรับนักแสดงหน้าใหม่ยอดเยี่ยมในปี ค.ศ. 2018
เธอคว้ารางวัลนักแสดงหน้าใหม่ยอดเยี่ยมจากงานประกาศรางวัลภาพยนตร์ญี่ปุ่นครั้งที่ 43 สำหรับบทบาทในภาพยนตร์เรื่อง "Mienai Mokugeki-sha" และ "Parallel World Love Story" ในปี ค.ศ. 2019
แอลเอ็นอีอาร์ คลาสเอ 3 4472 ฟลายอิงสกอตส์แมน

รถจักรไอน้ำหมายเลข 4472 "ฟลายอิงสกอตส์แมน"  เป็นรถจักรไอน้ำแอลเอ็นอีอาร์ คลาสเอ 3 ประเภท 4-6-2 "แปซิฟิก" สร้างขึ้นในปี ค.ศ. 1923 ที่โรงงานดองคัสเตอร์เวิกส์ (Doncaster Works) สำหรับการรถไฟลอนดอนและตะวันออกเฉียงเหนือ (LNER) ออกแบบโดยเซอร์ไนเจล เกรสลีย์ เคยให้บริการรถไฟโดยสารด่วนทางไกลบนเส้นทางรถไฟหลักสายอีสต์คอสต์ที่ดำเนินงานโดย LNER และหน่วยงานสืบทอดอย่างการรถไฟอังกฤษ (BR) เขตตะวันออก และเขตตะวันออกเฉียงเหนือ โดยเฉพาะอย่างยิ่งบริการรถไฟ"เดอะฟลายอิงสกอตส์แมน" ("The Flying Scotsman") ระหว่างสถานีลอนดอนคิงส์ครอส กับสถานีรถไฟเอดินบะระ เวฟเวอร์ลีย์ อันเป็นที่มาของชื่อรถจักรคันนี้
ฟลายอิงสกอตส์แมนปลดประจำการจากการรถไฟอังกฤษ (British Railways) ในปี ค.ศ. 1963 หลังจากวิ่งไปแล้วกว่า 2.08 ล้านไมล์ (3.3 ล้านกิโลเมตร) ได้รับการยกย่องว่าเป็นรถจักรไอน้ำที่มีชื่อเสียงโด่งดังที่สุดในโลก ชื่อเสียงอันยิ่งใหญ่ของรถจักรคันนี้มาจากการได้รับการอนุรักษ์โดยเจ้าของหลายท่านตามลำดับได้แก่ แอลัน เพ็กเลอร์, เซอร์วิลเลียม แมกอัลไพน์, โทนี มาร์ชิงตัน และตั้งแต่ปี ค.ศ. 2004 เป็นต้นมาโดยพิพิธภัณฑ์การรถไฟแห่งชาติ (National Railway Museum) 4472 กลายเป็นรถจักรไอน้ำที่สำคัญของ LNER เคยเป็นตัวแทนของบริษัทเข้าร่วมงานนิทรรศการจักรวรรดิอังกฤษ (British Empire Exhibition) ถึงสองครั้ง และในปี ค.ศ. 1928 ก็ได้เป็นรถจักรลากจูงขบวนรถไฟเดอะฟลายอิงสกอตส์แมนในเที่ยวแรกที่วิ่งแบบไม่หยุดพัก นอกจากนี้ฟลายอิงสกอตส์แมนยังทำลายสถิติโลกด้านการเดินรถด้วยไอน้ำถึง 2 ครั้ง โดยเป็นหัวรถจักรไอน้ำคันแรกที่ได้รับการรับรองอย่างเป็นทางการว่าทำความเร็วได้ถึง 161 กิโลเมตรต่อชั่วโมง (100 ไมล์ต่อชั่วโมง) ในวันที่ 30 พฤศจิกายน ค.ศ. 1934 และทำสถิติการวิ่งแบบไม่หยุดพักที่ไกลที่สุดในโลกสำหรับหัวรถจักรไอน้ำคือ 679 กิโลเมตร (422 ไมล์) ระหว่างการทัวร์ที่ออสเตรเลียเมื่อวันที่ 8 สิงหาคม ค.ศ. 1989
มองมองทิน

เทะตินมองมองทิน (20 สิงหาคม พ.ศ. 2409 – 23 มีนาคม พ.ศ. 2488) หรือเป็นที่รู้จักในชื่อ มัณฑะเลย์อู้ทิน เป็นเจ้านายพม่าที่มีบทบาทหลายประการ ตั้งแต่เป็นนักเขียน นักประวัติศาสตร์ ข้าราชการอาณานิคมสหราชอาณาจักร และผู้นำขบวนการต่อต้าน พระองค์มีชื่อเสียงในฐานะผู้เขียน "พระราชพงศาวดารราชวงศ์โก้นบอง"  หนึ่งในพระนัดดาของพระองค์ คือ ซุซุลวีน เคยเป็นสุภาพสตรีหมายเลขหนึ่งของประเทศพม่า
ประวัติ.
มองมองทินประสูติในช่วงเช้าตรู่ของวันจันทร์ที่ 20 สิงหาคม พ.ศ. 2409 ตรงกับรัชกาลพระเจ้ามินดง เป็นพระโอรสของมีนเยตีฮะจอ (Minye Thiha Kyaw) ผู้กินส่วยเมืองมยี่นมู (Myinmu) กับพระชนนีชื่อ เจ้าหญิงเจาะปวาซอ (Kyauk Pwa Saw) เป็นเจ้าหญิงแห่งกรุงศรีอยุธยา ครอบครัวฝ่ายพระชนกสืบสันดานมาจากมีนเยเมียะซวา (Minye Myat Swar) ผู้กินส่วยเมืองวู่นโต (Wuntho) กับเจ้าหญิงสิริปภาเทวี (Thiri Pabadewi) ผู้กินส่วยเมืองท่านตะบีน (Htantabin) พระราชธิดาในพระเจ้ามังระ ส่วนครอบครัวฝ่ายพระชนนี คือ เจ้าหญิงเจาะปวาซอ ผู้สืบสันดานจากเจ้านายจากราชวงศ์บ้านพลูหลวงที่ถูกกวาดจากกรุงศรีอยุธยาเมื่อคราวเสียกรุงศรีอยุธยาครั้งที่สองไปไว้ที่เมืองอังวะ ซึ่งเป็นเขตราชธานีเดิม
มองมองทินมีความสนพระทัยในประวัติศาสตร์พม่าอย่างมาก พระองค์รวบรวมโบราณวัตถุจำนวนมากจัดเก็บอย่างเป็นสัดส่วน เช่น คัมภีร์ในพระพุทธศาสนา เอกสารใบลาน หนังสือ ภาพวาด บทละคร ถูกจัดเก็บในวังมากกว่า 4,000 ชิ้น แต่เป็นที่น่าเสียดายที่สมบัติโบราณเหล่านี้ถูกกองกำลังก๊กมินตั๋งเผาทำลายทั้งหมดใน พ.ศ. 2485 ในช่วงที่ญี่ปุ่นยึดครองพม่า ด้วยความสนพระทัยในประวัติศาสตร์ พระองค์อาสาเป็นอาจารย์สอนวิชาประวัติศาสตร์ในมหาวิทยาลัยมัณฑะเลย์สัปดาห์ละสองครั้ง ด้วยมุ่งหวังที่จะถ่ายทอดความรู้เพื่อประโยชน์แก่คนรุ่นใหม่ และยังนิพนธ์ "พระราชพงศาวดารราชวงศ์โก้นบอง"  ซึ่่งมีเนื้อหาครอบคลุมยุคราชวงศ์โก้นบอง จากการนำข้อมูลจากแหล่งอื่นเข้าไว้ในนิพนธ์ คือ "มหาราชวงศ์ ฉบับหอแก้ว" และ "มหาราชวงศ์ ฉบับที่สอง" รวมไปถึงการรวบรวมข้อมูลผ่านการสัมภาษณ์อดีตข้าราชบริพาร
มองมองทินมีพระอาการประชวรระหว่างเสด็จประพาสประเทศไทย และสิ้นพระชนม์ลงด้วยพระโรคบิดเมื่อวันที่ 23 มีนาคม พ.ศ. 2488 ที่เมืองตองยี สหพันธรัฐฉาน
ยาชิโอะ

ยาชิโอะ  เป็นนครที่ตั้งอยู่ทางตะวันออกเฉียงใต้ของจังหวัดไซตามะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 มิถุนายน ค.ศ. 2024 ประมาณ 94,266 คน มีความหนาแน่นของประชากร 5,231 คนต่อตารางกิโลเมตร
ภูมิศาสตร์.
ยาชิโอะตั้งอยู่ในจังหวัดไซตามะทางตะวันออกเฉียงใต้สุด บนระดับความสูงจากน้ำทะเลเพียง 3 เมตร อยู่บนพื้นที่ตอนกลางของแม่น้ำนากะ และห่างจากใจกลางโตเกียวประมาณ 20 กิโลเมตร
ภูมิอากาศ.
ยาชิโอะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยถึงไม่มีเลย อุณหภูมิเฉลี่ยทั้งปีของยาชิโอะอยู่ที่ 14.9 °C ปริมาณน้ำฝนเฉลี่ยทั้งปีอยู่ที่ 1,482 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.5 °C และต่ำสุดในเดือนมกราคมอยู่ที่ประมาณ 3.4 °C
สถิติประชากร.
ตามข้อมูลสำมะโนประชากรของญี่ปุ่น ประชากรของยาชิโอะเพิ่มขึ้นอย่างรวดเร็วในช่วง 60 ปีที่ผ่านมา
ประวัติศาสตร์.
พื้นที่ของยาชิโอะในปัจจุบันมีการตั้งถิ่นฐานมาตั้งแต่ยุคโคฟุง และเป็นส่วนหนึ่งของแคว้นชิโมซะตั้งแต่ยุคนาระ ในช่วงยุคเอโดะภายใต้การปกครองของรัฐบาลโชกุนโทกูงาวะ พื้นที่ดังกล่าวเป็นดินแดนที่อยู่ภายใต้การควบคุมโดยตรงของรัฐบาลโชกุน
หลังจากการปฏิรูปเมจิ พื้นที่ดังกล่าวถูกจัดให้อยู่ภายในจังหวัดไซตามะที่จัดตั้งใหม่ใน ค.ศ. 1871 และแบ่งออกเป็นหมู่บ้านต่าง ๆ พร้อมกับมีการจัดตั้งระบบเทศบาลใน ค.ศ. 1889 หมู่บ้านยาชิโอะก่อตั้งขึ้นโดยให้ขึ้นอยู่กับอำเภอมินามิไซตามะ จังหวัดไซตามะ โดยการรวมหมู่บ้านชิโอโดเมะ ฮาจิโจ และยาฮาตะเข้าด้วยกันในวันที่ 28 กันยายน ค.ศ. 1956 และได้รับการยกฐานะเป็นเมืองเมื่อวันที่ 1 ตุลาคม ค.ศ. 1964 และเป็นนครเมื่อวันที่ 15 มกราคม ค.ศ. 1972
การเมืองการปกครอง.
นครยาชิโอะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครที่เป็นฝ่ายนิติบัญญัติระบบสภาเดียวซึ่งประกอบด้วยสมาชิก 21 คน ในการเมืองระดับจังหวัด นครยาชิโอะเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในการเมืองระดับชาติ นครยาชิโอะเป็นส่วนหนึ่งของเขตเลือกตั้งจังหวัดไซตามะที่ 14 ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
จากที่ตั้งของเมือง ยาชิโอะจึงเป็นศูนย์กลางการกระจายสินค้าโดยมีสวนอุตสาหกรรมหลายแห่ง นอกจากนี้ เมืองนี้ยังเป็นชุมชนที่อยู่อาศัยชานเมืองของประชากรบางส่วนที่เดินทางไปทำงานในมหานครโตเกียว
การศึกษา.
ยาชิโอะมีโรงเรียนที่สังกัดเทศบาลนคร ได้แก่ โรงเรียนประถมศึกษา 10 แห่ง โรงเรียนมัธยมศึกษาตอนต้น 5 แห่ง และโรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 2 แห่ง
นิวยอร์กเซ็นทรัล ฮัดสัน

นิวยอร์กเซ็นทรัล ฮัดสัน  เป็นรถจักรไอน้ำประเภท 4-6-4 หรือ "ฮัดสัน" ยอดนิยมที่สร้างโดยบริษัทอเมริกันโลโคโมทีฟเวิกส์ (ALCO), บอลด์วินโลโคโมทีฟเวิกส์ และลิมาโลโคโมทีฟเวิกส์ มีทั้งหมด 3 ชุดตั้งแต่ปี ค.ศ. 1927 ถึง 1938 เพื่อใช้งานบนทางรถไฟของบริษัทรถไฟนิวยอร์กเซ็นทรัล (NYC) ได้รับการตั้งชื่อตามแม่น้ำฮัดสัน รูปแบบการจัดเรียงล้อ 4-6-4 ถูกเรียกว่าแบบ "ฮัดสัน" ในสหรัฐอเมริกา เนื่องจากรถจักรเหล่านี้เป็นรุ่นแรกที่สร้างและใช้งานในอเมริกาเหนือ สร้างขึ้นมาเพื่อลากจูงขบวนรถไฟผู้โดยสารความเร็วสูง รถจักรฮัดสันมีชื่อเสียงจากการลากจูงขบวนรถไฟชื่อดังของนิวยอร์กเซ็นทรัลอย่างเช่น "ทเวนตีท์เซนจูรีลิมิเต็ด" ("20th Centruty Limited") และ"เอ็มไพร์สเตตเอกซ์เพรส" ("Empire State Express") 
เมื่อรถจักรดีเซลเข้ามาแทนที่ในช่วงกลางศตวรรษที่ 20 รถจักรไอน้ำฮัดสันทั้งหมดก็ถูกปลดประจำการ และถูกแยกชิ้นส่วนไปในปี ค.ศ. 1957 ยกเว้นรถถ่านหินของหมายเลข J-1d 5313 ซึ่งถูกเก็บรักษาไว้ที่แหล่งประวัติศาสตร์แห่งชาติสตีมทาวน์ (Steamtown National Historic Site) ในเมืองสแครนตัน รัฐเพนซิลเวเนีย
โก มิน-ซี

โก มิน-ซี (เกาหลี: ; เกิด 15 กุมภาพันธ์ 1995) นักแสดงและผู้กำกับชาวเกาหลีใต้ในสังกัด Mystic Story Entertainment เธอเป็นที่รู้จักจากบทบาทเด่นในละครโทรทัศน์ เช่น แอปเลิฟเตือนรัก (2019–2021), สวีทโฮม (2020–2023), พฤษภารำลึก (2021) และภาพยนตร์เรื่อง The Witch: Part 1. The Subversion (2018) และอหังการ์ทีมปล้นประดาน้ำ (2023)
อาชีพ.
โก มิน-ซี ประเดิมงานกำกับภาพยนตร์เรื่องแรกในปี 2016 ด้วยภาพยนตร์เรื่อง "Parallel Novel" ซึ่งเธอร่วมแสดงและได้รับรางวัล Grand Prize ในเทศกาลภาพยนตร์ Three Minutes Film Festival ในปีเดียวกันนั้น เธอได้รับความนิยมหลังจากปรากฏตัวในฤดูกาลที่สามของเว็บซีรีส์เรื่อง "72 Seconds" เธอยังปรากฏตัวในมิวสิกวิดีโอเพลง "Sign" ของซ็อนดุง
ในปี 2017 โก มิน-ซีได้แสดงในเว็บซีรีส์เรื่อง Absolutely Perfect Man เธอยังประเดิมการแสดงละครโทรทัศน์ด้วยละครย้อนยุคเรื่องบุษบาเปื้อนฝุ่น ก่อนที่จะปรากฏตัวในละครวัยรุ่นเรื่อง "Hello, My Twenties! 2" และละครดราม่าแฟนตาซีเรื่อง "Meloholic"
ในปี ค.ศ. 2018 โก มิน-ซี ได้รับบทในซีรีส์โทรทัศน์คอมเมดี้ "Welcome to Waikiki" และละคร "Live" เธอยังเข้าร่วมแสดงใน "Forgotten Season" ซึ่งเป็นซีรีส์ที่สองของฤดูกาลที่เก้าของ "KBS Drama Special" และซีรีส์ระทึกขวัญลึกลับ "The Smile Has Left Your Eyes"โก มิน-ซี ปรากฏตัวในภาพยนตร์ "Cheese in the Trap" ซึ่งเป็นการดัดแปลงจากซีรีส์ชื่อเดียวกัน และในภาพยนตร์ "The Witch: Part 1. The Subversion" สำหรับ "The Witch: Part 1. The Subversion" เธอได้รับการเสนอชื่อเข้าชิงรางวัลนักแสดงสมทบหญิงยอดเยี่ยมในงาน 55th Grand Bell Awards และได้รับรางวัล Popular Star Award ในงาน 7th Korea Best Star Awards
ในปี ค.ศ. 2019 โก มิน-ซี รับบทเป็น "ฮวา-จา" น้องสาวของตัวละครหลักในภาพยนตร์ประวัติศาสตร์-แอ็คชั่นเกาหลี-ญี่ปุ่น "The Battle: Roar to Victory" เธอยังรับบทสนับสนุนในซีรีส์ เน็ตฟลิกซ์ "Love Alarm" ซึ่งเธอรับบทเป็นลูกพี่ลูกน้องของตัวละครหลัก โก มิน-ซี ยังปรากฏในซีรีส์ระทึกขวัญ "Secret Boutique" ซึ่งเธอได้รับรางวัล Best New Actress ที่ 2019 SBS Drama Awards
ในปี ค.ศ. 2020 โก มิน-ซี ปรากฏตัวในซีรีส์ "The Reason Why I Can't Tell You" ของ KBS Drama Special ในภาพยนตร์ดราม่า "Set Play" และในซีรีส์ เน็ตฟลิกซ์ "สวีทโฮม" ซึ่งดัดแปลงจากเว็บตูนชื่อเดียวกัน
ในปี ค.ศ. 2021 โก มิน-ซี รับบทนำในละครซีรีส์ "Youth of May" ซึ่งเป็นละครที่เกิดขึ้นช่วงเหตุการณ์การก่อการกำเริบควังจูในปี ค.ศ. 1980 ในปีเดียวกัน เธอยังปรากฏตัวในซีรีส์ลึกลับ-แอ็คชั่น "Jirisan" ซึ่งเป็นการร่วมงานกันอีกครั้งกับผู้กำกับอี อึง-บก หลังจาก "สวีทโฮม" และในเดือนพฤษภาคม ค.ศ. 2021 โก มิน-ซี จะรับบทในภาพยนตร์ "Smuggler" ซึ่งคาดว่าจะเริ่มถ่ายทำในเดือนมิถุนายน ค.ศ. 2021
ในปี ค.ศ. 2022 โก มิน-ซี รับบทในเว็บซีรีส์ "Reincarnation Romance" ซึ่งเป็นเว็บซีรีส์สั้น ๆ โฆษณาเกี่ยวกับยาแก้เมารถ นี่เป็นการร่วมงานครั้งที่สามของเธอกับ อี โด-ฮย็อนและ ซีรีส์หากไม้ล้มในป่าลึกซีรีส์ต้นฉบับของเน็ตฟลิกซ์ ในปี ค.ศ. 2024
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดระนอง พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดระนอง พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดระนอง พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดระนอง พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดระนอง พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
ฮง คยอง

ฮง คยอง , เกิดเมื่อวันที่ 14 กุมภาพันธ์ ค.ศ. 1996 เป็นนักแสดงชาวเกาหลีใต้ เขาเป็นที่รู้จักจากบทบาทในภาพยนตร์ "สางปมมลทินให้จำเลยตราบาป" (2020) ซึ่งทำให้เขาชนะ รางวัลแพ็กซังอาร์ตส์ และในซีรีส์โทรทัศน์ "วัยมันส์พันธุ์ฮีโร่" (2022) และ "Revenant" (2023)
อาชีพ.
หลังจากสำเร็จการศึกษาจาก มหาวิทยาลัยฮันยัง ฮงเริ่มต้นการแสดงด้วยบทเล็ก ๆ ในซีรีส์โทรทัศน์ "Queen of Mystery" (2017) และตามด้วยการปรากฏตัวใน "School 2017" (2017), "ลิขิตฝันฉันและเธอ" (2017), และ "Jugglers" (2017–2018) เขายังคงแสดงในซีรีส์โทรทัศน์อื่น ๆ เช่น "" (2019), "ดี.พี. หน่วยล่าทหารหนีทัพ" (2021), และ "Lovers of the Red Sky" (2021)
ฮงทำการแสดงในภาพยนตร์ครั้งแรกในเรื่อง "Innocence" (2020) ซึ่งทำให้เขาได้รับคำชมจากนักวิจารณ์และชนะรางวัล Baeksang Arts Award for Best New Actor – Film
ในเดือนกุมภาพันธ์ 2022 ฮงได้ย้ายไปที่ Management MMM หลังจากหมดสัญญากับ J-Wide ในปีเดียวกัน เขาได้แสดงในละคร วัยมันส์พันธุ์ฮีโร่ ซึ่งสร้างจากเว็บตูนยอดนิยมของ เนเวอร์ ซึ่งทำให้เขาได้รับการยอมรับไปทั่วโลก นอกจากการแสดงในซีรีส์โทรทัศน์แล้ว เขายังปรากฏตัวในมิวสิกวิดีโอของ คิม แท-ย็อน เพลง "Can't Control Myself" อีกด้วย ในปี 2023 เขาได้แสดงในละคร Revenant ร่วมกับ คิม แท-รี และ โอ จอง-เซ
จังหวัดระนองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดระนอง พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2512 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบไปด้วยจังหวัดระนองทั้งจังหวัด
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 4 เขตเลือกตั้ง มีสมาชิกสภาผู้แทนราษฎรได้ 10 คน จำนวนที่นั่งเพิ่มจากการเลือกตั้งครั้งก่อนเมื่อเดือนกันยายน พ.ศ. 2535 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3 และ 4)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครศรีธรรมราช, อำเภอท่าศาลา, อำเภอสิชล, อำเภอขนอม และกิ่งอำเภอพระพรหม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอปากพนัง, อำเภอร่อนพิบูลย์, อำเภอหัวไทร, อำเภอเชียรใหญ่, อำเภอชะอวด และอำเภอจุฬาภรณ์
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอทุ่งสง, อำเภอบางขัน, อำเภอทุ่งใหญ่ และกิ่งอำเภอถ้ำพรรณรา
เขตเลือกตั้งที่ 4.
เขตการเลือกตั้งที่ 4 ประกอบด้วยอำเภอลานสกา, อำเภอพรหมคีรี, อำเภอฉวาง, อำเภอพิปูน, อำเภอนาบอน และกิ่งอำเภอนบพิตำ
ฮิงาชิจิจิบุ

ฮิงาชิจิจิบุ  เป็นหมู่บ้านที่ตั้งอยู่ในอำเภอชิจิบุ ทางตะวันตกของจังหวัดไซตามะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 มิถุนายน ค.ศ. 2024 ประมาณ 2,416 คน มีความหนาแน่นของประชากร 65.2 คนต่อตารางกิโลเมตร ฮิงาชิจิจิบุเป็นที่รู้จักมายาวนานในชื่อ "วาชิโนะซาโตะ"  หรือหมู่บ้านกระดาษวาชิ (กระดาษญี่ปุ่นแบบดั้งเดิม) เนื่องจากเป็นพื้นที่การผลิตกระดาษมาตั้งแต่สมัยโบราณ
ภูมิศาสตร์.
ฮิงาชิจิจิบุตั้งอยู่ในจังหวัดไซตามะทางตอนกลางค่อนไปทางตะวันตก ตั้งอยู่ในหุบเขาที่ถูกกั้นแยกออกจากที่ราบชิจิบุโดยเทือกเขาเตี้ย ๆ
ภูมิอากาศ.
ฮิงาชิจิจิบุมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน "Cfa") มีลักษณะคือ ฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อย อุณหภูมิเฉลี่ยทั้งปีในฮิงาชิจิจิบุอยู่ที่ 13.0 °C ปริมาณน้ำฝนเฉลี่ยทั้งปีอยู่ที่ 1,746 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 21.9 °C และต่ำสุดในเดือนมกราคมอยู่ที่ประมาณ -1.2 °C
สถิติประชากร.
จากข้อมูลสำมะโนประชากรของญี่ปุ่น จำนวนประชากรของฮิงาชิจิจิบุลดลงอย่างต่อเนื่องในช่วง 70 ปีที่ผ่านมา
ประวัติศาสตร์.
เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ได้มีการจัดตั้งหมู่บ้านโอกาวาระและหมู่บ้านสึกิกาวะขึ้นในอำเภอชิจิบุ จังหวัดไซตามะ ต่อมาหมู่บ้านทั้งสองได้ควบรวมกันเพื่อจัดตั้งเป็นหมู่บ้านฮิงาชิจิจิบุเมื่อวันที่ 1 สิงหาคม ค.ศ. 1956
การเมืองการปกครอง.
หมู่บ้านฮิงาชิจิจิบุมีการปกครองในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภาหมู่บ้านเป็นฝ่ายนิติบัญญัติระบบสภาเดียวที่มีสมาชิก 8 คน ในการเมืองระดับจังหวัด หมู่บ้านฮิงาชิจิจิบุร่วมกับเมืองโองาโนะ มินาโนะ นางาโตโระ และโยโกเซะ รวมกันเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน ในการเมืองระดับชาติ หมู่บ้านนี้เป็นส่วนหนึ่งของเขตเลือกตั้งจังหวัดไซตามะที่ 11 ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น
เศรษฐกิจ.
เศรษฐกิจของฮิงาชิจิจิบุเป็นภาคเกษตรกรรมเป็นหลัก โดยมีอุตสาหกรรมการผลิตเบาอยู่บ้าง และด้วยความที่อยู่ใกล้กับเมืองโองาวะ จึงทำให้หมู่บ้านนี้เป็นชุมชนที่อยู่อาศัยของผู้ที่ทำงานในเมืองโองาวะ
การศึกษา.
ฮิงาชิจิจิบุมีโรงเรียนที่สังกัดเทศบาลหมู่บ้าน ได้แก่ โรงเรียนประถมศึกษา 1 แห่ง และโรงเรียนมัธยมศึกษาตอนต้น 1 แห่ง ไม่มีโรงเรียนมัธยมศึกษาตอนปลาย
การขนส่ง.
รถไฟ.
ฮิงาชิจิจิบุไม่มีรถไฟโดยสารให้บริการ สถานีรถไฟที่ใกล้ที่สุดคือ สถานีรถไฟโยริอิในเมืองโยริอิ และสถานีรถไฟโองาวามาจิในเมืองโองาวะ
ทางหลวง.
ฮิงาชิจิจิบุไม่มีทางหลวงแผ่นดินสายใดตัดผ่าน มีเพียงแต่ถนนจังหวัด ได้แก่ ถนนจังหวัดไซตามะหมายเลข 11, 294 และ 361
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดนครศรีธรรมราช กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครศรีธรรมราช, อำเภอท่าศาลา, อำเภอสิชล และอำเภอขนอม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอทุ่งสง, อำเภอลานสกา, อำเภอพรหมคีรี, อำเภอฉวาง, อำเภอทุ่งใหญ่, อำเภอพิปูน, อำเภอนาบอน, อำเภอบางขัน และกิ่งอำเภอถ้ำพรรณรา
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอปากพนัง, อำเภอร่อนพิบูลย์, อำเภอหัวไทร, อำเภอเชียรใหญ่ และอำเภอชะอวด
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดนครศรีธรรมราช มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครศรีธรรมราช, อำเภอท่าศาลา, อำเภอสิชล และอำเภอขนอม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอทุ่งสง, อำเภอลานสกา, อำเภอพรหมคีรี, อำเภอฉวาง, อำเภอทุ่งใหญ่, อำเภอพิปูน, อำเภอนาบอน, กิ่งอำเภอบางขัน และกิ่งอำเภอถ้ำพรรณรา
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอปากพนัง, อำเภอร่อนพิบูลย์, อำเภอหัวไทร, อำเภอเชียรใหญ่ และอำเภอชะอวด
วันซ์ ฮิวแมน (วิดีโอเกมส์)

วันซ์ ฮิวแมน เป็นเกมเอาชีวิตรอดเล่นฟรีในโลกโอเพนเวิลด์หลังวันสิ้นโลก ด้วยมุมมองบุคคลที่สาม และเล่นแบบหลายคนพัฒนาและเผยแพร่โดย Starry Studio ซึ่งเป็นบริษัทย่อยของ NetEase เกมนี้เปิดตัวเมื่อวันที่ 9 กรกฎาคม ค.ศ. 2024
เกมได้รับความนิยมมากเมื่อเปิดตัว มีผู้เล่นกว่า 230,000 คนที่เล่นพร้อมกันบนบริการเกม สตีม ทีมพัฒนาประสบปัญหาในการตอบสนองต่อความต้องการของผู้เล่น และผู้เล่นต้องรอคิวก่อนที่จะเข้าสู่เกมได้ เกมนี้ได้รับการวิจารณ์ที่หลากหลาย โดยมีคะแนน 73/100 จากเจ็ดรีวิวบนเว็บไซต์รวมคะแนนวิจารณ์ เมทาคริติก
การตอบรับ.
"วันซ์ ฮิวแมน" ได้รับการวิจารณ์ในระดับ "ปานกลางหรือเฉลี่ย" ตามที่ระบุในเว็บไซต์รวมคะแนนวิจารณ์ เมทาคริติก Justin Koreis จาก "ไอจีเอ็น" ให้คะแนนเกมนี้ "ยอดเยี่ยม" ที่ 8/10
เวกัสทริล

เวกัสทริล  เป็นทีมวอลเลย์บอลในร่มระดับอาชีพที่ตั้งอยู่ในลาสเวกัส รัฐเนวาดา ซึ่งแข่งในลีกโปรวอลเลย์บอลเฟเดอเรชัน และเริ่มแข่งในฤดูกาลแรกของลีกฤดูกาล 2024 โดยทีมนี้แข่งเกมเหย้าที่ลีส์แฟมิลีฟอรัม ในเฮนเดอร์สัน รัฐเนวาดา
ประวัติ.
เมื่อวันที่ 11 ตุลาคม ค.ศ. 2023 ลาสเวกัสได้รับการประกาศให้เป็นเมืองที่เจ็ดและเป็นเมืองสุดท้ายที่ได้รับสิทธิจากโปรวอลเลย์บอลเฟเดอเรชันสำหรับฤดูกาลแรกของลีก ซึ่งทีมนี้มีเจ้าของคือแอนดี แอบบูด ผู้นำทางการเมืองในท้องถิ่น และจอน บรูนิง อดีตอัยการสูงสุดของรัฐเนแบรสกา โดยในวันเดียวกันนั้น แฟรน ฟลอรี อดีตผู้ฝึกสอนวอลเลย์บอลชายหาดหญิงแอลเอสยู ไทเกอส์ ได้รับการเสนอชื่อให้เป็นหัวหน้าผู้ฝึกสอนคนแรกของทีม และชื่อ, โลโก้ รวมถึงสีของทีมธริลได้รับการประกาศเมื่อวันที่ 29 พฤศจิกายน
บัญชีรายชื่อ.
"ทีมปัจจุบัน ณ วันที่ 3 เมษายน ค.ศ. 2024"
การถอนตัวจากการเสนอชื่อรับเลือกตั้งประธานาธิบดีสหรัฐ พ.ศ. 2567 ของโจ ไบเดิน

เมื่อวันที่ 21 กรกฎาคม พ.ศ. 2567 ประธานาธิบดีสหรัฐ โจ ไบเดิน ประกาศถอนตัวจากการเสนอชื่อรับเลือกตั้งประธานาธิบดีของพรรคเดโมแครตผ่านแถลงการณ์บนสื่อสังคม ต่อมาเขาได้สนับสนุนให้กมลา แฮร์ริส รองประธานาธิบดี เป็นผู้สมัครชิงตำแหน่งของพรรคในการเลือกตั้งนี้ ปัญหาสุขภาพของไบเดิน โดยเฉพาะอายุและความสามารถในการดำรงตำแหน่งประธานาธิบดี ทำให้เกิดความกังวลภายในพรรคเดโมแครต ซึ่งมีมากขึ้นนับตั้งแต่เดือนมิถุนายน พ.ศ. 2567 หลังจากการโต้วาทีกับดอนัลด์ ทรัมป์ ซึ่งไบเดินมีท่าทางลังเล พูดด้วยน้ำเสียงแหบแห้ง และไม่สามารถจดจำสถิติหรือแสดงความคิดเห็นได้อย่างมีประสิทธิภาพหลายครั้งต่อเนื่อง หลังจากที่หลายคนมองว่ามีผลงานย่ำแย่ ไบเดินได้รับเสียงเรียกร้องมากมายให้ถอนตัวจากการเลือกตั้ง นับจนถึงวันที่ 19 กรกฎาคม จำนวนผู้ใหญ่ในพรรคเดโมแครตที่เรียกร้องให้เขาถอนตัวมีเกิน 30 คน
ในปี พ.ศ. 2566 หลังจากการคาดเดาเป็นเวลาหลายเดือน ไบเดินประกาศว่าเขาจะลงสมัครรับตำแหน่งประธานาธิบดีอีกครั้งเมื่อวันที่ 25 เมษายน โดยมีแฮร์ริสเป็นผู้สมัครชิงตำแหน่งรองประธานาธิบดีอีกครั้ง ในวันที่เขาประกาศลงชิงตำแหน่งสมัยที่สอง ผลสำรวจของแกลลอปพบว่าคะแนนนิยมของไบเดินอยู่ที่ร้อยละ 37 โดยผู้ตอบแบบสำรวจส่วนใหญ่กล่าวว่าเศรษฐกิจเป็นปัญหาที่ใหญ่ที่สุด ในระหว่างการหาเสียงของเขาไบเดินได้เน้นย้ำนโยบายเศรษฐกิจหลังการแพร่ระบาดของโควิด-19 หลายครั้งเขามักกล่าวถึงความตั้งใจที่จะ "ทำงานให้เสร็จ" อันเป็นเสียงเรียกร้องทางการเมือง
การโต้อภิปรายคู่ชิงตำแหน่งประธานาธิบดีครั้งแรกจัดขึ้นเมื่อวันที่ 27 มิถุนายน พ.ศ. 2567 ระหว่างไบเดินและทรัมป์ ท่วงท่าของไบเดินถูกวิพากษ์วิจารณ์อย่างกว้างขวาง โดยนักวิจารณ์กล่าวว่าเขามักสูญเสียความคิดและให้คำตอบที่วกวน คอลัมนิสต์หลายคนให้ทรัมป์เป็นผู้ชนะการโต้อภิปรายนี้ และการสำรวจชี้ว่าประชาชนส่วนใหญ่ก็เชื่อว่าทรัมป์ชนะเช่นกัน หลังจากการถกเถียงทำให้เกิดคำถามเกี่ยวกับสุขภาพของไบเดิน เขาเผชิญกับเสียงเรียกร้องให้ถอนตัวจากการลงสมัครรับเลือกตั้ง รวมถึงจากเพื่อนร่วมพรรคพรรคเดโมแครต และคณะบรรณาธิการของสำนักข่าวสำคัญหลายแห่ง ในตอนแรกไบเดินยืนกรานว่าเขาจะยังคงเป็นผู้สมัครต่อไป แต่ที่สุดในวันที่ 21 กรกฎาคม มีการโพสต์แถลงการณ์ถอนตัวจากการลงเลือกตั้งในบัญชีเอกซ์ ไบเดินระบุว่านี่คือการตัดสินใจ "เพื่อประโยชน์สูงสุดของพรรคและประเทศ" โพสต์ต่อมาเขาสนับสนุนแฮร์ริสเป็นผู้สมัครชิงตำแหน่งประธานาธิบดีแทนเขา ไบเดินเป็นประธานาธิบดีสหรัฐที่ยังดำรงตำแหน่งในสมัยที่หนึ่งคนแรกที่ไม่ลงสมัครในสมัยที่สอง นับตั้งแต่ลินดอน บี. จอห์นสัน และเป็นประธานาธิบดีสหรัฐคนแรกในประวัติศาสตร์ที่ถอนตัวหลังจากชนะการเลือกตั้งขั้นต้นแล้ว
เดอะ เฟิร์สต์ ดิแซนแดนท์

เดอะ เฟิร์สต์ ดิแซนแดนท์ เป็นเกมเล่นฟรีแนวยิงปืน ออนไลน์แบบเล่นหลายคน พัฒนาและจัดจำหน่ายโดย Nexon Korea Corporation เกมเปิดตัวเมื่อวันที่ 2 กรกฎาคม ค.ศ. 2024
เนื้อเรื่องย่อ.
ผู้เล่นจะรับบทเป็น "Descendants" บุคคลที่มีพลังลึกลับและกลายเป็นความหวังเดียวของมนุษยชาติเพื่อต่อต้าน Vulgus เผ่าพันธุ์เอเลี่ยนที่รุกรานโลก
การตอบรับ.
"เดอะ เฟิร์สต์ ดิแซนแดนท์" ได้รับการวิจารณ์แบบ "ผสมหรือเฉลี่ย" ตามที่ระบุโดยเว็บไซต์ที่รวบรวมบทวิจารณ์ เมทาคริติก Paul Tassi จากนิตยสาร "ฟอบส์" เขียนว่าเกมนี้ทำได้เพียงพอที่จะทำให้ตัวเองโดดเด่นด้วยการมีรูปแบบการเล่นและกลไกที่มั่นคง
เกมได้รับการวิจารณ์ที่หลากหลายทั้งดีและไม่ดีบน สตีม ในช่วงเปิดตัว โดยผู้เล่นต่างวิจารณ์ว่าเกมนี้เล่นยากและรู้สึกว่าเกมกระตุ้นให้ซื้อ ไมโครทรานสแอ็กชั่น แม้กระนั้น เกมยังคงติดอันดับขายดีบน สตีม เมื่อเปิดตัว และมีจำนวนผู้เล่นถึง 10 ล้านคนในสัปดาห์แรกของการเปิดตัว
สัญชัย นนทศิลา

สัญชัย นนทศิลา ชื่อเล่น เจมส์ (30 มีนาคม พ.ศ. 2539 –) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งแบ็กซ้ายให้แก่สโมสรฟุตบอลบีจี ปทุม ยูไนเต็ด ในศึกไทยลีก
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครศรีธรรมราช, อำเภอท่าศาลา, อำเภอสิชล และอำเภอขนอม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอทุ่งสง, อำเภอลานสกา, อำเภอพรหมคีรี, อำเภอฉวาง, อำเภอทุ่งใหญ่, อำเภอพิปูน, อำเภอนาบอน และกิ่งอำเภอบางขัน
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอปากพนัง, อำเภอร่อนพิบูลย์, อำเภอหัวไทร, อำเภอเชียรใหญ่ และอำเภอชะอวด
ตำบลเกาะจันทร์

เกาะจันทร์ เป็นตำบลหนึ่งในอำเภอเกาะจันทร์ จังหวัดชลบุรี มีเนื้อที่รวมทั้งสิ้นประมาณ 191.54 ตารางกิโลเมตร (119,712 ไร่) โดยแบ่งเป็นพื้นที่เขตเทศบาลเมืองปรกฟ้า 182.06 ตารางกิโลเมตร และเทศบาลตำบลเกาะจันทร์ 9.48 ตารางกิโลเมตร พื้นที่ตำบลอยู่ในความรับผิดชอบขององค์การปกครองส่วนท้องถิ่น 2 หน่วยงาน คือ เทศบาลเมืองปรกฟ้าและเทศบาลตำบลเกาะจันทร์
ที่ตั้งและอาณาเขต.
ตำบลเกาะจันทร์มีอาณาเขตติดต่อกับตำบลข้างเคียง ดังนี้
การแบ่งเขตการปกครอง.
การปกครองส่วนภูมิภาค.
ตำบลเกาะจันทร์ประกอบด้วย 15 หมู่บ้าน ดังนี้
<templatestyles src="Div col/styles.css"/>
การปกครองส่วนท้องถิ่น.
ท้องที่ตำบลหนองข้างคอกอยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ประชากร.
จากการสำรวจเมื่อปี พ.ศ. 2566 ในเขตเทศบาลตำบลเกาะจันทร์มีประชากร 5,944 คน และตำบลเกาะจันทร์ในเขตเทศบาลเมืองปรกฟ้า 14,433 คน รายละเอียดตามตารางมีดังนี้
อารามโยะโซน

อารามโยะโซน  เป็นวัดพุทธเก่าแก่ในเมืองซะเล ภาคมะกเว ประเทศพม่า สร้างขึ้นเมื่อ พ.ศ. 2425 มีชื่อเสียงจากงานไม้แกะสลักเรื่องราวจากชาดกที่มีมากมาย
อารามแห่งนี้สร้างขึ้นด้วยเสาไม้สัก 153 ต้น ซึ่งแต่ละต้นมีเส้นผ่านศูนย์กลางมากกว่า 3 ฟุต โดยเสาเหล่านี้รองรับน้ำหนักอาคารไว้ สูงจากพื้นประมาณ 10 ฟุต เป็นที่พำนักของพระสงฆ์ตั้งแต่เริ่มก่อสร้างในรัชสมัยของพระเจ้าสีป่อ จนกระทั่งถูกแปลงเป็นพิพิธภัณฑ์เมื่อ พ.ศ. 2539 นอกจากงานแกะสลักแล้ว ผู้เข้าชมยังสามารถชมพระพุทธรูปโบราณและเครื่องใช้สมัยราชวงศ์ได้อีกด้วย นอกจากนี้พิพิธภัณฑ์ยังจัดแสดงประติมากรรมที่ไม่ปรากฏชื่ออีกมากมาย อาสนะขนาดใหญ่ที่พระสงฆ์ชั้นนำเคยใช้ รวมถึงห้องไม้เก่าที่ใช้เป็นรถม้าสำหรับพระสงฆ์ ด้านหลังวัดภายในอาคารเล็ก ๆ มีผลงานของนักเขียนบทละครและกวีชาวพม่าที่มีชื่อเสียง ตลอดจนกวีคนโปรดในราชสำนักของพระเจ้ามินดง อู้โบนยะ ซึ่งเป็นคนในพื้นที่นี้จัดแสดงอยู่ด้วย
เดอะสยามออบเซิร์ฟเวอร์

เดอะสยามออบเซิร์ฟเวอร์  เป็นหนังสือพิมพ์รายวันภาษาอังกฤษฉบับแรกของไทยที่ตีพิมพ์ครั้งแรกเมื่อวันที่ 1 สิงหาคม 2436 ก่อตั้งโดยนายวิลเลียม อัลเฟรด ติลเลกี (ต่อมาได้รับพระราชทานบรรดาศักดิ์เป็นพระยาอรรถการประสิทธิ์) และนายจี ดับเบิลยู. วอร์ด สำนักงานตั้งอยู่ในตรอกโอเรียนเต็ล ระหว่างเดือนมกราคม 2449 ถึง พฤษภาคม 2461 หนังสือพิมพ์ฉบับนี้ได้ปิดกิจการลงในช่วงต้นปี 2476 เนื่องมาจากปัญหาทางการเงิน
นอกจากนี้ยังมีการตีพิมพ์ฉบับรายสัปดาห์ในชื่อ 'สยามวีคลิเมล์' เฉพาะสำหรับสมาชิกที่อาศัยอยู่ต่างประเทศ
อารามชเวอีนบีน

อารามชเวอีนบีน  เป็นวัดพุทธเก่าแก่ในเมืองมัณฑะเลย์ ภาคมัณฑะเลย์ ประเทศพม่า สร้างขึ้นจากไม้สักตามสถาปัตยกรรมพม่าแบบดั้งเดิม
วัดแห่งนี้สร้างขึ้นเมื่อ พ.ศ. 2438 โดย พ่อค้าพม่าเชื้อสายจีนซึ่งสมรสกับหญิงชาวพม่าที่มีเชื้อสายราชวงศ์ การก่อสร้างวัดแห่งนี้ยึดตามหลักสถาปัตยกรรมวัดพม่าแบบดั้งเดิมอย่างเคร่งครัด รวมถึงอาคารทรงปยะตะทั้งหมดที่กำหนดไว้
อารามซะลี่น

อารามซะลี่น  เป็นวัดพุทธเก่าแก่ในเมืองมัณฑะเลย์ ภาคมัณฑะเลย์ ประเทศพม่า ซึ่งมีชื่อเสียงจากงานไม้แกะสลักพื้นเมือง
วัดแห่งนี้สร้างขึ้นภายใต้การอุปถัมภ์ของเจ้าหญิงซะลี่น ตั้งอยู่ทางเหนือของพระราชวังมัณฑะเลย์ ใกล้สนามกอล์ฟ อารามซะลี่นหลังเดิมถูกทำลายลงช่วงสงครามโลกครั้งที่สอง
ริกะ นากางาวะ

ริกะ นากางาวะ (<ruby>中川 梨花<rt>なかがわ りか</rt></ruby>, เกิด 21 เมษายน 1998) เป็น นักแสดงและนักพากย์ชาวญี่ปุ่น เกิดที่ซัปโปโระ จังหวัดฮกไกโด สังกัดซันมิวสิกโปรดักชัน
ปิปปี

ปิปปี อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พายุไต้ฝุ่นแวนดา (พ.ศ. 2499)

<ns>0</ns>
 <revision>
 <parentid>11640958</parentid>
 <timestamp>2024-07-22T12:50:02Z</timestamp>
 <contributor>
 <username>Kattie Katey</username>
 </contributor>
 <comment>เปลี่ยนเป้าหมายการเปลี่ยนทางจาก พายุไต้ฝุ่นแปซิฟิก เป็น พายุหมุนเขตร้อน</comment>
 <origin>11640980</origin>
 <model>wikitext</model>
 <format>text/x-wiki</format>
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2529 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 กำหนดให้มีขึ้นในวันที่ 27 กรกฎาคม พ.ศ. 2529 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2526 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครศรีธรรมราช, อำเภอท่าศาลา, อำเภอสิชล และอำเภอขนอม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอทุ่งสง, อำเภอลานสกา, อำเภอพรหมคีรี, อำเภอฉวาง, อำเภอทุ่งใหญ่, อำเภอพิปูน, อำเภอนาบอน และกิ่งอำเภอบางขัน
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอปากพนัง, อำเภอร่อนพิบูลย์, อำเภอหัวไทร, อำเภอเชียรใหญ่ และอำเภอชะอวด
มาซูมิ มิยาซากิ

มาซูมิ มิยาซากิ (; โรมาจิ: "宮崎ますみ"; : Miyazaki Masumi) เกิดเมื่อวันที่ 26 มกราคม ค.ศ. 1968 ในเมืองนาโงยะ จังหวัดไอจิ ประเทศญี่ปุ่น เธอเป็นนักแสดงและนางแบบชาวญี่ปุ่น เธอจบการศึกษาจากโรงเรียนมัธยมศึกษาตอนปลายโฮริโกชิ และเริ่มต้นภาพยนตร์เรื่องแรกในภาพยนตร์เรื่อง Aiko 16-sai ที่เข้าฉายในปี 1983 และได้รับเลือกเป็น Clarion Girl คนที่ 11 ในปี 1985 มิยาซากิแสดงฉากเปิดเผยเรือนร่างในภาพยนตร์หลายเรื่อง เช่น XX Utsukushiki Kyōki (ＸＸ美しき凶器) และ Yaneura no Sanposha (屋根裏の散歩者) เธอยังได้เผยแพร่ผลงานอัลบั้มภาพเปลือยกายในนิตยสารเพลย์บอยฉบับภาษาญี่ปุ่น
ในปี 1996 มิยาซากิแต่งงานและยุติงานในวงการบันเทิง เธอใช้ชีวิตในสหรัฐอเมริกาในฐานะแม่บ้านและวิทยากร เธอกลับมาทำงานในวงการบันเทิงอีกครั้งในปี 2005 และในเดือนพฤศจิกายนของปีเดียวกัน มิยาซากิประกาศว่าเธอป่วยเป็นมะเร็งเต้านม
อำเภอชิจิบุ

อำเภอชิจิบุ  เป็นอำเภอที่ตั้งอยู่ทางตะวันตกเฉียงใต้ของจังหวัดไซตามะ ประเทศญี่ปุ่น มีขนาดพื้นที่ 351.85 ตารางกิโลเมตร มีจำนวนประชากร ณ วันที่ 1 มิถุนายน ค.ศ. 2024 ประมาณ 34,897 คน มีความหนาแน่นของประชากร 99.2 คนต่อตารางกิโลเมตร ประกอบด้วย 5 เทศบาล แบ่งเป็น 4 เทศบาลเมือง และ 1 เทศบาลหมู่บ้าน
อำเภอชิจิบุและนครชิจิบุจะเรียกรวมกันว่า "ภูมิภาคชิจิบุ" 
ประวัติศาสตร์.
ตามข้อความในหนังสือ"เซ็นไดคูจิฮงงิ" ("คูจิกิ") ระบุว่าในรัชสมัยของจักรพรรดิซูจิง มีพื้นที่แห่งหนึ่งเรียกว่าแคว้นชิจิบุ มีศาลเจ้าชิจิบุเป็นศาลเจ้าชินโตหลักของพื้นที่แห่งนี้มาตั้งแต่สมัยโบราณ
ในยุคนาระ มีการค้นพบทองแดงในอำเภอนี้
ในยุคเอโดะ ได้มีเส้นทางแสวงบุญที่เชื่อมโยงสถานที่ศักดิ์สิทธิ์ 34 แห่งของแคว้นชิจิบุเข้าด้วยกัน
เทศบาล.
ปัจจุบัน อำเภอชิจิบุมี 5 เทศบาล ได้แก่
เส้นเวลา.
<templatestyles src="Div col/styles.css"/>
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2526 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2522 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครศรีธรรมราช, อำเภอท่าศาลา, อำเภอสิชล และอำเภอขนอม
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอทุ่งสง, อำเภอลานสกา, อำเภอพรหมคีรี, อำเภอฉวาง, อำเภอทุ่งใหญ่, อำเภอพิปูน, และอำเภอนาบอน
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอปากพนัง, อำเภอร่อนพิบูลย์, อำเภอหัวไทร, อำเภอเชียรใหญ่ และอำเภอชะอวด
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2522 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2519 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครศรีธรรมราช, อำเภอท่าศาลา, อำเภอสิชล, อำเภอลานสกา, อำเภอขนอม และกิ่งอำเภอพรหมคีรี
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอทุ่งสง, อำเภอร่อนพิบูลย์, อำเภอฉวาง, อำเภอทุ่งใหญ่, อำเภอพิปูน, และกิ่งอำเภอนาบอน
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอปากพนัง, อำเภอหัวไทร, อำเภอเชียรใหญ่ และอำเภอชะอวด
ดีทมาร์ ฮามันน์

ดีทมาร์ โยฮันน์ วอล์ฟกัง "ดีดี้" ฮามันน์ (เกิด 27 สิงหาคม 1973) เป็นอดีตนักฟุตบอลอาชีพชาวเยอรมัน ปัจจุบันเป็นผู้ฝึกสอนฟุตบอลและบุคคลมีชื่อเสียงในสื่อ
เขาเริ่มต้นอาชีพนักฟุตบอลกับสโมสรไบเอิร์นมิวนิก ก่อนจะย้ายมาเล่นในพรีเมียร์ลีกกับนิวคาสเซิลยูไนเต็ด ลิเวอร์พูล และแมนเชสเตอร์ซิตี โดยส่วนใหญ่เล่นในตำแหน่งกองกลางตัวรับ นอกจากนี้เขายังเป็นผู้เล่นและผู้ฝึกสอนให้กับมิลตันคีนส์ดอนส์ ก่อนที่จะย้ายมาเป็นโค้ชทีมชุดใหญ่ของเลสเตอร์ซิตี ฮามันน์เป็นนักเตะทีมชาติเยอรมนีตั้งแต่ปี 1997 จนถึงปี 2006 ลงเล่นให้ทีมชาติในฟุตบอลโลก 2 สมัย และฟุตบอลชิงแชมป์แห่งชาติยุโรป 2 สมัย โดยพาทีมเข้าถึงรอบชิงชนะเลิศฟุตบอลโลก 2002 เขาเป็นที่รู้จักในไอร์แลนด์ในฐานะผู้เชี่ยวชาญด้านฟุตบอลในรายการถ่ายทอดสดการแข่งขันฟุตบอลยุโรปและนานาชาติของสถานีวิทยุ Raidió Teilifís Éireann
ตลอดอาชีพนักเตะ ฮามันน์ขึ้นชื่อว่าเป็นนักเตะที่มีความสม่ำเสมอและความน่าเชื่อถือ เขาได้รับการยกย่องอย่างสูงจากแฟนบอลลิเวอร์พูลด้วยผลงานอันยิ่งใหญ่ในการนำทีมคว้าแชมป์ในยูฟ่าแชมเปียนส์ลีก นัดชิงชนะเลิศ 2005
เมื่อวันที่ 5 กรกฎาคม 2011 ดีทมาร์ ฮามันน์ ได้รับการแต่งตั้งให้เป็นผู้จัดการทีมคนใหม่ของสโมสรสต็อกพอร์ตเคาน์ตี้ แทนที่เรย์ มาทีอัส ผู้จัดการทีมคนเก่าที่ออกจากตำแหน่งไป
อาจู มากิตะ

อาจู มากิตะ (; โรมาจิ: "Makita Aju"), เกิดเมื่อวันที่ 7 สิงหาคม ค.ศ. 2002 เป็นนักแสดงหญิงชาวญี่ปุ่น
ชีวิตในวัยเด็ก.
มากิตะเป็นน้องคนสุดท้องในบรรดาพี่น้องสามคน และมีพี่ชายสองคน
อาชีพ.
เกิดในจังหวัดคานากาวะ มากิตะเริ่มต้นอาชีพการแสดงเมื่ออายุได้ 7 ปี ในปี ค.ศ. 2012 เธอได้ปรากฏตัวในละครโทรทัศน์เรื่อง "Going My Home" กำกับโดย ฮิโรคาซึ โคเรเอดะ และหลังจากนั้นเธอได้แสดงในภาพยนตร์ของเขาเรื่อง "After the Storm" (2016), "The Third Murder" (2017) และ "Shoplifters" (2018) เธอได้รับรางวัลนักแสดงหน้าใหม่ยอดเยี่ยมจาก Hochi Film Award ในปี 2018 สำหรับภาพยนตร์เรื่อง "Shino Can't Say Her Name" กำกับโดย ฮิโระอะกิ ยุอาสะ ในปี 2020 เธอได้รับรางวัลนักแสดงสมทบหญิงยอดเยี่ยมจาก Mainichi Film Award for Best Supporting Actress รวมถึงรางวัลนักแสดงสมทบหญิงยอดเยี่ยมจาก Hochi Film Award จากบทบาทวัยรุ่นที่ตั้งครรภ์ในภาพยนตร์ของ Naomi Kawase เรื่อง "True Mothers" ซึ่งได้รับเลือกให้เข้าร่วมงาน 2020 Cannes Film Festival การแสดงของเธอในภาพยนตร์ได้รับคำชมจากนักวิจารณ์ใน "เดอะการ์เดียน", "ลอสแอนเจลิสไทมส์", "เดอะ ฮอลลีวูด รีพอร์เตอร์" และ "เซาท์ไชนามอร์นิงโพสต์"
โทกิโอะ เอโมโตะ

โทคิโอะ เอโมโตะ(; โรมาจิ: "Emoto Tokio") เกิด 17 ตุลาคม ค.ศ. 1989 เป็นนักแสดงชายชาวญี่ปุ่น
ชีวประวัติ.
พ่อของเอโมโตะคือ อากิระ เอโมโตะ และแม่ของเขาคือ คาซึเอะ สึโนะกาเอะ ส่วนพี่ชายของเขาคือ ทาสึกุ เอโมโตะ
ในปี ค.ศ. 2003 เอโมโตเริ่มแสดงครั้งแรกในภาพยนตร์เรื่อง "Jam Films S"
จนถึงประมาณปี ค.ศ. 2011 เขายังคงทำงานพาร์ทไทม์ในย่านชิโมกิตาซาวะขณะที่แสดงละคร จนถึงเดือนกรกฎาคม ค.ศ. 2015 เขาทำงานในร้านเสื้อยืด
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2519 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 กำหนดให้มีขึ้นในวันที่ 4 เมษายน พ.ศ. 2519 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2518 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครศรีธรรมราช, อำเภอท่าศาลา, อำเภอสิชล, อำเภอลานสกา, อำเภอขนอม และกิ่งอำเภอพรหมคีรี
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอทุ่งสง, อำเภอร่อนพิบูลย์, อำเภอฉวาง, อำเภอทุ่งใหญ่, กิ่งอำเภอพิปูน และกิ่งอำเภอนาบอน
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอปากพนัง, อำเภอหัวไทร, อำเภอเชียรใหญ่ และอำเภอชะอวด
อิกูซาบูโร ยามาซากิ

อิคุซาบุโระ ยามาซากิ (; โรมาจิ: "Yamazaki Ikusaburō"), เกิดเมื่อวันที่ 18 มกราคม ค.ศ. 1986 ใน โตเกียว ประเทศญี่ปุ่นเป็นนักแสดงและนักร้องชาวญี่ปุ่นภายใต้สังกัด Ken-On
ชีวิตส่วนตัว.
ยามาซากิ แต่งงานกับนักร้องและนักแสดง นัตสึมิ อาเบะ ในเดือนธันวาคม ค.ศ. 2015 ทั้งคู่มีลูกชายสามคน ลูกคนแรกเกิดเมื่อวันที่ 27 กรกฎาคม ค.ศ. 2016 ลูกคนที่สองเกิดเมื่อวันที่ 31 ตุลาคม ค.ศ. 2018 และลูกคนที่สามเกิดเมื่อวันที่ 27 ธันวาคม ค.ศ. 2022
เกรียงไกร ศรีรักษ์

พลเอก เกรียงไกร ศรีรักษ์ (25 มีนาคม พ.ศ. 2506) เป็นรองประธานวุฒิสภา คนที่หนึ่ง เป็นสมาชิกวุฒิสภา อดีตแม่ทัพภาคที่ 4 อดีตผู้ช่วยผู้บัญชาการทหารบก และอดีตประธานคณะที่ปรึกษารัฐมนตรีว่าการกระทรวงมหาดไทย
ประวัติ.
เกรียงไกร เกิดเมื่อวันที่ 25 มีนาคม พ.ศ. 2506 ที่ตำบลบางใบไม้ อำเภอเมืองสุราษฎร์ธานี จังหวัดสุราษฎร์ธานี เป็นบุตรดาบตำรวจสมาน นางเจตนา ศรีรักษ์ ด้านครอบครัวสมรสกับ คนึงนิตย์ ศรีรักษ์ (สกุลเดิม: วิตะเสวีระ) อดีตอุปนายกสมาคมแม่บ้านทหารบก เมื่อวันที่ 30 มีนาคม พ.ศ. 2536 มีบุตร 3 คน คือ นางสาวอรพรรณ ศรีรักษ์, นายเก่งกาจ ศรีรักษ์ และเด็กหญิงญาดา ศรีรักษ์
สำเร็จโรงเรียนเตรียมทหารรุ่นที่ 22 และโรงเรียนนายร้อยพระจุลจอมเกล้ารุ่นที่ 33 รุ่นเดียวกับพลเอก พลเอก ณรงค์พันธ์ จิตต์แก้วแท้ อดีตผู้บัญชาการทหารบก และสําเร็จการศึกษาหลักสูตรป้องกันราชอาณาจักร วิทยาลัยป้องกันราชอาณาจักร (วปอ.) รุ่นที่ 61 ร่วมรุ่นกับอนุทิน ชาญวีรกูล
การทำงาน.
ราชการทหาร.
พลเอก เกรียงไกร เริ่มรับราชการครั้งแรกเมื่อปี พ.ศ. 2529 ที่กองพันทหารราบที่ 3 กรมทหารราบที่ 25 จังหวัดสุราษฎร์ธานี
เมื่อ 15 กุมภาพันธ์ พ.ศ. 2531 กรมทหารพรานที่ 42 (จู่โจม) ได้รับมอบหมายให้ปฏิบัติภารกิจกวาดล้างทำลายที่มั่นของโจรจีนคอมมิวนิสต์มาลายา ตามแผนยุทธการทักษิณของกองกำลังผสมเฉพาะกิจไทย ซึ่งกรมทหารพรานที่ 42 (จู่โจม) ได้มอบหมายภารกิจดังกล่าวให้กองร้อยทหารพรานที่ 4203 มีร้อยโท เกรียงไกร ศรีรักษ์ เป็นผู้บังคับกองร้อย
เมื่อ 23 กุมภาพันธ์ พ.ศ. 2531 กองร้อยทหารพรานที่ 4203 สมทบด้วยชุดตรวจค้น เข้าทำการลาดตระเวนพิสูจน์ทราบตรวจค้น ค้นหา กวาดล้าง ทำลาย ที่ตั้งและแหล่งกำลังของโจรจีนคอมมิวนิสต์ ในพื้นที่ ตําบลธารน้ำทิพย์ อำเภอเบตง จังหวัดยะลา จนกระทั่งเมื่อเวลา 13.20 นาฬิกา ขณะทำการลาดตระเวนเข้าใกล้ที่หมายได้ถูกกองกำลังโจรจีนคอมมิวนิสต์ซุ่มยิง ร้อยโท เกรียงไกร ศรีรักษ์ ผู้บังคับกองร้อย จึงได้สั่งการให้หน่วยดำเนินกลยุทธ์ยิงโต้ตอบ จนกระทั่งโจรจีนคอมมิวนิสต์ได้ล่าถอย ร้อยโท เกรียงไกร ศรีรักษ์ จึงได้นำกำลังไล่ติดตามโจรจีนคอมมิวนิสต์กลุ่มดังกล่าวไป จนเกิดการปะทะกันอีกหลายครั้ง และสามารถยึดทำลายค่ายพักโจรจีนคอมมิวนิสต์ได้ จากนั้นชีวิตราชการเติบโตอยู่ในกองทัพภาคที่ 4 มาโดยตลอด เคยดำรงตำแหน่งสำคัญ ได้แก่ผู้บังคับการกรมทหารพรานที่ 42 เสนาธิการจังหวัดทหารบกปัตตานี ผู้บัญชาการกองพลทหารราบที่ 5 แม่ทัพภาคที่ 4
เมื่อวันที่ 15 กรกฎาคม พ.ศ. 2565 เกิดอุบัติเหตุเฮลิคอปเตอร์ยูเอช-60 แบล็กฮอว์ก หรือ ฮ.ท.60 หมายเลข 0003 ตกที่ อำเภอเทพา จังหวัดสงขลา มีผู้บาดเจ็บ 7 คนซึ่งมีพลโท เกรียงไกร ศรีรักษ์ แม่ทัพภาค 4 ในขณะนั้น ได้รับบาดเจ็บกระดูกสะโพกขวาหัก มีเลือดออกภายใน
ด้านการเมือง.
ภายหลังเกษียณอายุราชการในปลายปี 2566 นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงมหาดไทยในขณะนั้นมีคำสั่งแต่งตั้ง พลเอก เกรียงไกร ศรีรักษ์ เป็นประธานที่ปรึกษารัฐมนตรีว่าการกระทรวงมหาดไทย
ในปี พ.ศ. 2567 พลเอก เกรียงไกร ศรีรักษ์ ได้ลงสมัครรับเลือกสมาชิกวุฒิสภาไทย พ.ศ. 2567 ในกลุ่มการบริหารราชการแผ่นดินและความมั่นคง โดยได้รับเลือกมาเป็นลำดับที่ 1 ต่อมาได้รับการเสนอชื่อให้เป็นรองประธานวุฒิสภา คนที่หนึ่ง
จังหวัดนครศรีธรรมราชในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

การเลือกตั้งสมาชิกสภาผู้แทนราษฎรจังหวัดนครศรีธรรมราช พ.ศ. 2518 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 กำหนดให้มีขึ้นในวันที่ 26 มกราคม พ.ศ. 2518 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเพิ่มจากการเลือกตั้งครั้งก่อนเมื่อปี พ.ศ. 2512 2 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองนครศรีธรรมราช, อำเภอท่าศาลา, อำเภอสิชล, อำเภอลานสกา, อำเภอขนอม และกิ่งอำเภอพรหมคีรี
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอทุ่งสง, อำเภอร่อนพิบูลย์, อำเภอฉวาง, อำเภอทุ่งใหญ่ และกิ่งอำเภอพิปูน
เขตเลือกตั้งที่ 3.
เขตการเลือกตั้งที่ 3 ประกอบด้วยอำเภอปากพนัง, อำเภอหัวไทร, อำเภอเชียรใหญ่ และอำเภอชะอวด
เนเวอร์เนส ทู เอเวอร์เนส

เนเวอร์เนส ทู เอเวอร์เนส  เป็นเกม เล่นฟรี แนวโอเพนเวิลด์ แอ็กชันเล่นตามบทบาท ที่กำลังจะมา พัฒนาโดย Hotta Studio ซึ่งเป็นบริษัทในเครือของ เพอร์เฟ็ค เวิลด์ ผู้พัฒนาโปรเจ็กต์ก่อนหน้านี้ "ทาวเวอร์ ออฟ แฟนตาซี"ผู้เล่นจะรับบทเป็นนักประเมินที่ออกสำรวจโลกและต่อสู้กับกองกำลังศัตรูขณะที่พวกเขาผ่านเรื่องราวไป
รูปแบบการเล่น.
"เนเวอร์เนส ทู เอเวอร์เนส" เป็นเกมแอ็กชัน เล่นตามบทบาท 3 มิติ ที่เล่นด้วยมุมมอง บุคคลที่สาม ผู้เล่นจะควบคุมตัวละครต่าง ๆ และรวบรวมไอเท็มขณะที่เดินทางใน โอเพน เวิลด์ ผู้เล่นสามารถวิ่ง กระโดด วิ่งเร็ว ปีน ว่ายน้ำ และขับยานพาหนะต่าง ๆ เพื่อเคลื่อนที่ในโลกของเกม การเคลื่อนไหวพิเศษของตัวละคร ยกเว้นการวิ่งเร็ว จะถูกจำกัดโดยแถบพลังงานที่ลดลงเรื่อย ๆ ตามการเคลื่อนไหวนั้น ๆ และจะฟื้นฟูกลับมาเรื่อย ๆ 
เกมนี้มีระบบการปรับแต่งและอัปเกรดยานพาหนะด้วย
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุราษฎร์ธานี, อำเภอบ้านนาสาร, อำเภอกาญจนดิษฐ์, อำเภอดอนสัก, อำเภอเกาะสมุย, อำเภอเกาะพะงัน, อำเภอเวียงสระ, อำเภอพระแสง, อำเภอบ้านนาเดิม และอำเภอชัยบุรี
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพุนพิน, อำเภอเคียนซา, อำเภอคีรีรัฐนิคม, อำเภอไชยา, อำเภอพนม, อำเภอท่าฉาง, อำเภอท่าชนะ, อำเภอบ้านตาขุน และกิ่งอำเภอวิภาวดี
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

การเลือกตั้งสมาชิกสภาผู้แทนราษฎรจังหวัดสุราษฎร์ธานี กันยายน พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุราษฎร์ธานี, อำเภอบ้านนาสาร, อำเภอกาญจนดิษฐ์, อำเภอดอนสัก, อำเภอเกาะสมุย, อำเภอเกาะพะงัน, อำเภอเวียงสระ, อำเภอพระแสง, อำเภอบ้านนาเดิม และกิ่งอำเภอชัยบุรี
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพุนพิน, อำเภอเคียนซา, อำเภอคีรีรัฐนิคม, อำเภอไชยา, อำเภอพนม, อำเภอท่าฉาง, อำเภอท่าชนะ, อำเภอบ้านตาขุน และกิ่งอำเภอวิภาวดี
จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดสุราษฎร์ธานี มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1) และ 2 คน (สำหรับเขตเลือกตั้งที่ 2)
ผลการเลือกตั้งแบบแบ่งเขต.
เขตเลือกตั้งที่ 1.
เขตการเลือกตั้งที่ 1 ประกอบด้วยอำเภอเมืองสุราษฎร์ธานี, อำเภอบ้านนาสาร, อำเภอกาญจนดิษฐ์, อำเภอดอนสัก, อำเภอเกาะสมุย, อำเภอเกาะพะงัน, อำเภอเวียงสระ, อำเภอพระแสง, อำเภอบ้านนาเดิม และกิ่งอำเภอชัยบุรี
เขตเลือกตั้งที่ 2.
เขตการเลือกตั้งที่ 2 ประกอบด้วยอำเภอพุนพิน, อำเภอเคียนซา, อำเภอคีรีรัฐนิคม, อำเภอไชยา, อำเภอพนม, อำเภอท่าฉาง, อำเภอท่าชนะ และอำเภอบ้านตาขุน